open-index/open-wikipedia-markdown huggingface dataset:
การแต่งงานโดยฉันทะ

[thumb|260px|[สมเด็จพระเจ้าชาร์ลส์ที่ 1 แห่งอังกฤษ|พระเจ้าชาร์ลส์ที่ 1 และเจ้าหญิงเฮนเรียตตา มาเรียแห่งฝรั่งเศสทรงเสกสมรสโดยฉันทะเมื่อวันที่ 11 พฤษภาคม ค.ศ. 1625 และด้วยพระองค์เองเมื่อวันที่ 13 มิถุนายน ในปีเดียวกัน (ภาพเขียนของทั้งสองพระองค์โดยแอนโทนี แวน ไดค์ (เมษายน ค.ศ. 1634))]]
**การแต่งงานโดยฉันทะ** (ภาษาอังกฤษ: **Proxy marriage** หรือ **Proxy wedding**) เป็นการแต่งงานโดยที่เจ้าบ่าวหรือเจ้าสาวมิได้ปรากฏตัวในพิธีการแต่งงาน แต่ในพิธีจะให้ผู้มีอำนาจแทนทางกฎหมาย, ผู้แทน, ผู้รับฉันทะแสดงตัวเป็นตัวแทนผู้ที่ไม่สามารถปรากฏตัวได้ ถ้าทั้งเจ้าบ่าวและเจ้าสาวไม่สามารถปรากฏตัวได้ก็จะเรียกการแต่งงานว่าเป็นแบบ “การแต่งงานโดยฉันทะซ้อน” (Double-proxy Marriage)

## ประวัติ
การแต่งงานโดยฉันทะเป็นเรื่องที่ทำกันโดยปกติในบรรดาพระราชวงศ์หรือขุนนางในยุโรป ตัวอย่างที่สำคัญคือการแต่งงานระหว่างจักรพรรดินโปเลียนที่ 1 กับ มารี หลุยส์ ดัชเชสแห่งปาร์มา (Marie Louise, Duchess of Parma), ระหว่างเจ้าชายอาร์เธอร์ (Arthur, Prince of Wales) พระเชษฐาของ พระเจ้าเฮนรีที่ 8 แห่งอังกฤษและเจ้าหญิงแคเธอรินแห่งอารากอน และระหว่าง พระเจ้าชาร์ลส์ที่ 1และเจ้าหญิงเฮนเรียตตา มาเรียแห่งฝรั่งเศส

ระหว่างต้นคริสต์ทศวรรษที่ 1900 การแต่งงานโดยฉันทะเพิ่มจำนวนขึ้นเป็นอันมากเช่นการแต่งงานของผู้ไปตั้งหลักแหล่งในสหรัฐอเมริกาจากญี่ปุ่นและเจ้าสาวที่ยังอยู่ในญี่ปุ่น ตั้งแต่ต้นคริสต์ทศวรรษที่ 20 การแต่งงานโดยฉันทะมักจะใช้กันมากในบรรดาทหารผู้ออกไปประจำการไกลจากบ้านเมือง เว็บไซต์หลายแห่งก็บริการทั้ง “การแต่งงานโดยฉันทะ” และ “การแต่งงานโดยฉันทะซ้อน” โดยมีค่าบริการแต่การแต่งงานเช่นนี้ก็สามารถทำได้โดยทนายความภายในบริเวณที่ให้บริการที่ว่า

ตัวอย่างที่แปลกเกิดขึ้นเมื่อวันที่ 10 สิงหาคม ค.ศ. 2003 เมื่อเอคาเทรินา ดมิทริเอฟแต่งงานโดยฉันทะที่รัฐเท็กซัสกับยูริ มาเล็นเช็นโค (Yuri Malenchenko) นักบินอวกาศผู้ขณะนั้นอยู่ในสถานีอวกาศนานาชาติ ซึ่งเป็นการแต่งงานในอวกาศครั้งแรกในประวัติศาสตร์

## ความถูกต้องตามกฎหมาย
### สหรัฐอเมริกา
การแต่งงานโดยฉันทะเป็นการแต่งงานที่ไม่ถูกต้องตามกฎหมายในทุกรัฐในสหรัฐอเมริกายกเว้นรัฐแคลิฟอร์เนีย, รัฐโคโลราโด, รัฐเท็กซัส และ รัฐมอนแทนา ในรัฐแคลิฟอร์เนียการแต่งงานโดยฉันทะเพิ่งถูกกฎหมายเมื่อปี ค.ศ. 2004 แต่เฉพาะผู้เป็นทหารที่ประจำการอยู่ในสถานที่ที่ไม่สามารถเข้าร่วมพิธีแต่งงานได้ รัฐมอนแทนาเป็นรัฐเดียวที่อนุญาตการแต่งงานโดยฉันทะซ้อน ไม่ทุกรัฐที่ยอมรับการแต่งงานโดยฉันทะในทุกกรณีแต่คดีความที่เกิดขึ้นเอนเอียงไปในการยอมรับว่าการแต่งงานโดยฉันทะเป็นการแต่งงานโดยพฤตินัย (Common law marriage) วิธีหนึ่ง

### ประเทศอื่น ๆ
ประเทศเม็กซิโกและประเทศปารากวัย บริการ “การแต่งงานโดยฉันทะ” โดยมีค่าบริการ การแต่งงานโดยฉันทะที่กงสุลปารากวัยในเทลอาวีฟยอมรับโดยกฎหมายของประเทศอิสราเอล

## อ้างอิง

## ดูเพิ่ม
* การแต่งงาน

หมวดหมู่:การแต่งงาน
รางวัลภาพยนตร์แห่งชาติ สุพรรณหงส์ ครั้งที่ 18

**[[รางวัลภาพยนตร์แห่งชาติ สุพรรณหงส์]] ครั้งที่ 18 ประจำปี [[พ.ศ. 2551]]** จัดโดยสมาคมสมาพันธ์ภาพยนตร์แห่งชาติ จัดขึ้นในวันที่ 22 กุมภาพันธ์ พ.ศ. 2552  ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร


[right|thumb|150px|[อนันดา เอเวอริ่งแฮม ผู้ชนะรางวัลนักแสดงนำชายยอดเยี่ยม]]
[right|thumb|150px|[สรพงศ์ ชาตรี ผู้ชนะรางวัลนักแสดงสมทบชายยอดเยี่ยม]]
[right|thumb|150px|[โฟกัส จีระกุล ผู้ชนะรางวัลนักแสดงสมทบหญิงยอดเยี่ยม]]


## รายชื่อบุคคลและภาพยนตร์ที่ได้รับการเสนอชื่อเข้าชิงรางวัล
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล สำหรับบุคคลเรียงชื่อต้นตามลำดับอักษร สำหรับรางวัลภาพยนตร์และองค์ประกอบ เรียงชื่อภาพยนตร์ตามลำดับอักษร ผู้ชนะรางวัล จะเน้นด้วย **ตัวหนา**

## อ้างอิง

หมวดหมู่:พ.ศ. 2551
หมวดหมู่:รางวัลสุพรรณหงส์
อัตสึโกะ อิเกดะ

**อัตสึโกะ อิเกดะ** (; ประสูติ 7 มีนาคม พ.ศ. 2474) พระนามเดิม **เจ้าหญิงอัตสึโกะ โยริโนะมิยะ** () เป็นพระราชธิดาในจักรพรรดิโชวะ กับจักรพรรดินีโคจุง เป็นพระเชษฐภคินีในจักรพรรดิอากิฮิโตะ และเป็นพระปิตุจฉาในจักรพรรดินารูฮิโตะ ทรงลาออกจากฐานันดรศักดิ์แห่งพระราชวงศ์เพื่อเสกสมรสกับทากามาซะ อิเกดะ เมื่อวันที่ 10 ตุลาคม พ.ศ. 2495 และเคยทรงงานเป็นนักบวชหญิงในศาลเจ้าใหญ่อิเซะช่วง พ.ศ. 2531–2560

## พระประวัติ
เจ้าหญิงอัตสึโกะประสูติเมื่อวันที่ 7 มีนาคม พ.ศ. 2474 ณ พระราชวังหลวงโตเกียว เป็นพระราชธิดาลำดับที่สี่ของจักรพรรดิโชวะ กับจักรพรรดินีโคจุง พระองค์ได้รับบรรดาศักดิ์ *โยริโนะมิยะ* () โดยเจ้าหญิงพระองค์น้อยนี้ถูกแยกจากพระชนกชนนี และได้รับการดูแลโดยนางในราชสำนักตามโบราณราชประเพณี ณ พระตำหนักในเขตมารูโนอูจิในโตเกียว เช่นเดียวกับ เจ้าหญิงชิเงโกะ เทรุโนะมิยะ และเจ้าหญิงคาซูโกะ ทากะโนะมิยะ อัตสึโกะสำเร็จการศึกษาจากโรงเรียนกากูชูอิง ทรงเรียนภาษาอังกฤษกับเอลิซาเบธ เกรย์ ไวนิง ครูชาวอเมริกัน ในช่วงที่สหรัฐครองญี่ปุ่นหลังสิ้นสงครามโลกครั้งที่สอง และสำเร็จการศึกษาจากวิทยาลัยสตรีมหาวิทยาลัยกากูชูอิงเมื่อ พ.ศ. 2495

เจ้าหญิงอัตสึโกะทรงลาออกจากฐานันดรศักดิ์แห่งพระราชวงศ์เพื่อเสกสมรสกับทากามาซะ อิเกดะ (; 21 ตุลาคม พ.ศ. 2469 – 21 กรกฎาคม พ.ศ. 2555) เมื่อวันที่ 10 ตุลาคม พ.ศ. 2495 โดยอิเกดะเป็นบุตรชายของมาร์ควิสโนบูมาซะ อิเกดะ และเป็นทายาทสายตรงของไดเมียวคนสุดท้ายแห่งแคว้นโอกายามะ พ่อของเจ้าบ่าวและพระชนนีของเจ้าสาวเป็นญาติกันหนึ่งชั้น อัตสึโกะและพระภัสดาจึงเป็นญาติกันสองชั้น ทั้งสองพบกันครั้งแรกในพิธีชงชาญี่ปุ่นที่สวนโครากุเอ็ง และหลังจากการพบกันครั้งนั้นเพียงหกเดือน ทั้งคู่ก็หมั้นหมายกัน แต่พระราชพิธีเสกสมรสถูกเลื่อนออกไป เนื่องจากการสวรรคตของจักรพรรดินีเทเมใน พ.ศ. 2494 และอยู่ในช่วงไว้ทุกข์ หลังจากนั้นทั้งสองจึงเสกสมรสกัน ถือเป็นพระราชธิดาพระองค์ที่สองของจักรพรรดิโชวะที่ลาออกจากฐานันดรศักดิ์มาเป็นสามัญชนตามกฎมนเทียรบาลที่ตราไว้เมื่อ พ.ศ. 2490 อัตสึโกะย้ายไปประทับกับพระภัสดาที่จังหวัดโอกายามะ ซึ่งนายอิเกดะเป็นเจ้าของฟาร์มปศุสัตว์ผู้มั่งคั่ง และปฏิบัติหน้าที่เป็นผู้อำนวยการสวนสัตว์อิเกดะยาวนานกว่าห้าสิบปี

อัตสึโกะเป็นนักบวชหญิง (Saishu) ของศาลเจ้าใหญ่อิเซะในจังหวัดมิเอะ ตั้งแต่ปี พ.ศ. 2531–2560

## ลำดับสาแหรก



## อ้างอิง

## แหล่งข้อมูลอื่น
* Foreign Affairs Association of Japan, *The Japan Year Book * (Tokyo: Kenkyusha Press, 1939-40, 1941-42, 1944-45, 1945-46, 1947-48).
* Takie Sugiyama Lebra, *Above the Clouds: Status Culture of the Modern Japanese Nobility* (Berkeley: University of California Press, 1992).
* "Hirohito's Daughter Wed: Princess Yori Married to Tokyo Commoner by Shinto Rites," *New York Times* 10 October 1952.
* 

หมวดหมู่:อดีตเจ้าหญิงญี่ปุ่น
หมวดหมู่:พระราชธิดาในจักรพรรดิญี่ปุ่น
หมวดหมู่:พระราชบุตรในจักรพรรดิโชวะ
หมวดหมู่:คันนูชิ
ภาษีตันภาษีปอนด์

**ภาษีตันภาษีปอนด์** (ภาษาอังกฤษ: **Tonnage and Poundage**) เป็นภาษีอากรที่เริ่มใช้ครั้งแรกในรัชสมัยของพระเจ้าเอ็ดเวิร์ดที่ 2 ซึ่งระบุเรียกเก็บสำหรับไวน์ทุกถัง (“tun”) ที่นำเข้าซึ่งส่วนใหญ่มาจากสเปนและ โปรตุเกส และสินค้าทุกปอนด์ที่นำออกและนำเข้า ตามธรรมเนียมแล้วภาษีตันภาษีปอนด์เป็นสิทธิที่รัฐสภาแห่งอังกฤษมอบให้พระมหากษัตริย์ชั่วพระชนม์ชีพจนกระทั่งมาถึงรัชสมัยของพระเจ้าชาร์ลส์ที่ 1 ภาษีตันภาษีปอนด์ก็ถูกเปลี่ยนแปลงโดยรัฐสภาตามพระราชบัญญัติการยุบอากร(Customs Consolidation Act of 1787) ในปี ค.ศ. 1625

## ประวัติ
รัฐสภาเปลี่ยนแปลงสิทธิในการเก็บภาษีตันภาษีปอนด์ของพระเจ้าชาร์ลส์โดยอนุมัติให้เก็บได้เพียงหนึ่งปีแทนที่จะเก็บได้ชั่วพระชนม์ชีพอย่างที่เคยเป็นมา ด้วยความกลัวในการใช้จ่ายอย่างสิ้นเปลืองในการส่วนพระองค์และพระราชประสงค์ที่จะเข้าร่วมสงครามสามสิบปีบนผืนแผ่นดินใหญ่ยุโรป การจำกัดสิทธินี้เป็นการขั้นตอนที่ทำให้รายได้ของพระองค์ลดลง และเป็นการบังคับให้พระองค์ต้องเข้าหารัฐสภาทุกปีเพื่อต่ออายุการเก็บภาษีเมื่อปีการเก็บสิ้นสุดลง แม้ว่าสภาสามัญจะผ่านร่างพระราชบัญญัติแต่จอร์จ วิลเลียรส์ ดยุคแห่งบัคคิงแฮมที่ 1 ก็สามารถใช้สภาขุนนางยับยั้งได้ ซึ่งทำให้รัฐสภายุติสิทธิในการเก็บภาษีตันภาษีปอนด์ของพระเจ้าชาร์ลส์โดยหมดสิ้น ขณะเดียวกันรัฐสภาก็พยายามสืบสวนดยุคแห่งบัคคิงแฮมซึ่งในที่สุดก็ทำให้พระเจ้าชาร์ลส์ทรงยุบสภา  

พระเจ้าชาร์ลส์ทรงคงเก็บภาษีอากรที่ไม่ได้ทรงรับอนุญาตต่อไป ซึ่งเป็นสาเหตุของความไม่สำเร็จของรัฐสภาที่สองของรัชสมัยของพระองค์ เมื่อทรงพยายามเลื่อนการประชุมรัฐสภาสมาชิกก็ยึดตัวจอห์น ฟินช์ (John Finch)ประธานรัฐสภาจนกระทั่งได้อ่านมติสามข้อเสร็จ ข้อหนึ่งเป็นการประกาศว่าผู้ใดที่จ่ายภาษีตันภาษีปอนด์ที่ไม่ได้รับอนุญาตถือว่าผู้นั้นเป็นผู้

## ผล
พระเจ้าชาร์ลส์ทรงเก็บภาษีอากรต่อไปโดยไม่ได้รับการอนุมัติจากรัฐสภา ซึ่งไม่เป็นที่พอใจของรัฐสภายาว การไม่ยอมรับอำนาจของรัฐสภาและความขัดแย้งเรื่องการเก็บภาษีเป็นสาเหตุหนึ่งในหลายสาเหตุที่นำไปสู่สงครามกลางเมืองอังกฤษ

## ดูเพิ่ม
* ภาษีอากร 

หมวดหมู่:ภาษี
หมวดหมู่:กฎหมายสหราชอาณาจักร
มูควัตร

**มูควัตร** แปลว่า การปฏิบัติอย่างเป็นใบ้ กล่าวคือ การงดเปล่งวาจา ซึ่งพุทธศาสนาถือว่าเป็น "เดียรถียสมาทาน" หรือข้อวัตรสำหรับนักบวชนอกพุทธศาสนา

ในพุทธศาสนา โคตมพุทธะตรัสว่า มูควัตรเป็นการกระทำของโมฆบุรุษผู้ประมาท และเป็นการอยู่อย่างสัตว์ทั้งหลายที่ไม่มีการพูดจากัน ทรงห้ามการสมาทานมูควัตร ภิกษุผู้ล่วงบัญญัตินี้จะถูกปรับอาบัติทุกกฎ

ปัจจุบัน สามารถพบมูควัตรได้ในศาสนาพราหมณ์ และพุทธศาสนาบางลัทธิโดยในพุทธศาสานาบางลัทธิเช่นว่านี้แนะนำว่าเป็นการฝึกความอดทน ไม่ให้ผู้ปฏิบัติธรรมได้พูดจาในสิ่งที่ไม่เป็นประโยชน์ และเป็นการบำเพ็ญขันติ

## อ้างอิง

หมวดหมู่:คำศัพท์ศาสนาพุทธ
ฉากประดับแท่นบูชา

**ฉากประดับแท่นบูชา** () คือภาพหรืองานแกะสลักนูนที่เป็นภาพที่เกี่ยวกับคริสต์ศาสนาที่แขวนหน้าแท่นบูชา ฉากแท่นบูชามักจะประกอบด้วยแผงสองหรือสามแผง ประกอบกันที่เรียกว่า “จิตรกรรมแผง” และมักจะเรียกว่า “บานพับภาพ” ซึ่งอาจจะเป็นสองหรือสามบานหรือมากกว่านั้น บางครั้งฉากแท่นบูชาอาจจะเป็นกลุ่มประติมากรรม บางครั้งฉากแท่นบูชาก็อาจจะตั้งบนแท่นบูชา

ถ้าแท่นบูชาเป็นแท่นลอยที่มองได้ทั้งด้านหน้าและด้านหลังก็จะมีฉากแท่นบูชาได้ทั้งสองด้าน นอกจากนั้นก็ยังอาจจะตกแต่งด้วยภาพเขียนฉากกางเขนหรือชั้นแท่นบูชา




## อ้างอิง

## ดูเพิ่ม
* แท่นบูชา 
* จิตรกรรมแผง 
* ศิลปะคริสต์ศาสนา 
* บานพับภาพ
* ฐานฉากแท่นบูชา 
* งานฉากแท่นบูชา



ไฟล์:Brueggemann-altar.jpg|ฉากประดับแท่นบูชาแกะไม้ที่มหาวิหารชเลสวิชเกอร์ Schleswiger Dom 
ไฟล์:Stralsund-Marien-1.jpg|ฉากประดับแท่นบูชาที่โบสถ์เซนต์แมรีที่สตราลซุนด์ในประเทศเยอรมันี
ไฟล์:Vierge au Buisson colmar.jpg|ฉากประดับแท่นบูชาสมัยกอธิคที่โคลมาร์ในประเทศฝรั่งเศส
ไฟล์:Sankt Veit Stadtpfarrkirche Hochaltar Johann Pacher 26052007 01.jpg|ฉากประดับแท่นบูชาบาโรกที่วัดเซนต์ไวท์ในประเทศออสเตรีย
ไฟล์:Wieskirche 004.JPG|ฉากแท่นบูชาที่เป็นประติมากรรมและจิตรกรรมที่โบสถ์วีส์



หมวดหมู่:สถาปัตยกรรมคริสต์ศาสนสถาน
หมวดหมู่:ศิลปะคริสเตียน
หมวดหมู่:บานพับภาพ
*
แบรีเซนเตอร์

[thumb|230px|ภาพจากยาน[นิวฮอไรซันส์ แสดงถึงแบรีเซนเตอร์ของระบบดาวพลูโต–แครอน]]
**แบรีเซนเตอร์** (, Barycentre) เป็นจุดศูนย์กลางมวลของวัตถุสองวัตถุหรือมากกว่าที่ซึ่งโคจรรอบซึ่งกันและกันหรือจุดรอบๆที่ซึ่งมันโคจร แบรีเซนเตอร์เป็นประเด็นสำคัญในดาราศาสตร์และฟิสิกส์ดาราศาสตร์ ระยะทางจากจุดศูนย์กลางมวลของวัตถุถึงแบรีเซนเตอร์สามารถใช้คำนวณปัญหาสองวัตถุอย่างง่าย คำว่าแบรีเซนเตอร์มาจากคำในภาษากรีกว่า βαρύ-ς *หนัก* และ κέντρ-ον *ศูนย์กลาง*

ในเรขาคณิต คำว่า "แบรีเซนเตอร์" มีความหมายเหมือนกับคำว่า เซนทรอยด์ ซึ่งเป็นจุดศูนย์กลางของรูปเรขาคณิตสองมิติ

หากวัตถุหนึ่งในสองที่โคจรกันอยู่นั้นมีมวลมากกว่าอีกวัตถุและวัตถุนั้นอยู่ใกล้กันมาก โดยทั่วไปศูนย์แบรีเซนเตอร์จะอยู่ภายในวัตถุที่มีขนาดใหญ่กว่า  ในกรณีนี้แทนที่จะมีวัตถุสองดวงที่โคจรรอบจุดหนึ่ง วัตถุที่มีขนาดเล็กกว่าจะปรากฏเหมือนว่ากำลังโคจรรอบวัตถุที่มีขนาดใหญ่กว่าในขณะที่วัตถุที่มีขนาดใหญ่กว่าอาจปรสกฏให้เห็นว่ามีการแกว่งเล็กน้อย  นี่เป็นกรณีของระบบโลก - ดวงจันทร์ ซึ่งมีแบรีเซนเตอร์ ตั้งอยู่โดยเฉลี่ย  75% จากศูนย์กลางโลก ของรัศมีโลก  เมื่อทั้งสองวัตถุมีมวลใกล้เคียงกัน โดยทั่วไปแล้วแบรีเซนเตอร์จะอยู่ระหว่างสองวัตถุ และวัตถุนั้นจะโคจรรอบแบรีเซนเตอร์นี้  นี่เป็นกรณีของพลูโตและชารอนซึ่งเป็นหนึ่งในบริวารธรรมชาติของพลูโตเช่นเดียวกับระบบดาวเคราะห์น้อยคู่และระบบดาวคู่  เมื่อวัตถุที่มีขนาดเล็กกว่าแต่อยู่ไกลออกไป แบรีเซนเตอร์สามารถอยู่นอกวัตถุที่มีขนาดใหญ่กว่าได้  นี่เป็นกรณีของดาวพฤหัสบดีและดวงอาทิตย์  แม้ดวงอาทิตย์จะมีขนาดใหญ่กว่าดาวพฤหัสบดีเป็นพันเท่า แต่แบรีเซนเตอร์ของมันอยู่นอกดวงอาทิตย์เล็กน้อยเนื่องจากระยะห่างระหว่างดวงอาทิตย์ค่อนข้างมาก

ในทางดาราศาสตร์ พิกัดแบรีเซนทริคเป็นพิกัดแบบไม่โคจรที่มีจุดกำเนิดที่แบรีเซนเตอร์ของสองวัตถุหรือมากกว่านั้น  ระบบพิกัดวงกลมท้องฟ้าสากล () เป็นระบบพิกัดแบรีเซนทริคที่มีศูนย์กลางอยู่ที่แบรีเซนเตอร์ของระบบสุริยะ

## อ้างอิง

หมวดหมู่:ระบบพิกัดทรงกลมท้องฟ้า
หมวดหมู่:กลศาสตร์ท้องฟ้า
หมวดหมู่:มวล
จักรพรรดิถังเกาจง

**สมเด็จพระจักรพรรดิเกาจง** (; 21 กรกฎาคม ค.ศ. 628 – 27 ธันวาคม ค.ศ. 683) จักรพรรดิองค์ที่ 3 แห่งราชวงศ์ถัง มีพระนามเดิมว่าหลี่จื้อ (李治) เป็นพระราชโอรสองค์เล็กในจักรพรรดิถังไท่จง ช่วงปลายรัชกาลถังไท่จงพระราชบิดาทรงเลือกองค์ชายหลี่จื้อเป็นรัชทายาท แทนองค์ชายใหญ่พระเชษฐาที่กระทำผิด เมื่อพระราชบิดาสวรรคตลงพระองค์จึงขึ้นครองราชย์แทนขณะพระชนม์เพียง 21 พรรษา

ในช่วงต้นรัชกาลของพระองค์ มีการแย่งชิงอำนาจในวังหลังระหว่างหวังฮองเฮาและพระมเหสีเซียว แต่ภายหลังทั้งสองถูกจัดการโดยอู่ฮองเฮาและฮองเฮาองค์นี้ได้ช่วยพระราชสวามี
บริหารราชการแผ่นดินจนสงบสุข จนยุคของ 2 พระองค์นี้ได้รับฉายาว่ามังกรคู่ แต่ได้มีผู้เคียดแค้นอู่ฮองเฮาที่มาบริหารราชการแผ่นดินแทนผู้ชาย มีทั้งขุนนาง ข้าราชการ ชาวบ้าน ฯลฯ

ในปีที่ 34 ในรัชกาล จักรพรรดิถังเกาจงมิสามารถบริหารราชการแผ่นดินต่อไปได้ พระนางอู่ฮองเฮาจึงทรงบริหารราชการแผ่นดินแต่เพียงผู้เดียว และสถาปนาหลี่เสียนที่ดำรงตำแหน่งเป็นองค์รัชทายาทขึ้นเป็นจักรพรรดิถังจงจง จักรพรรดิเกาจงสวรรคตลงในปี ค.ศ. 683 (พ.ศ. 1226) ขณะพระชนม์ได้ 55 พรรษา

## พระบรมวงศานุวงศ์
* พระราชบิดา
** จักรพรรดิถังไท่จง
* พระราชมารดา
** จักรพรรดินีจ่างซุน
* พระอัครมเหสี
** จักรพรรดินีหวัง
** จักรพรรดินีอู่
* พระมเหสี
** พระมเหสีหลิวสื้อ
** พระมเหสีเจิ้นสื้อ
** พระมเหสีหยางสื้อ
** ซู่เฟย สกุลเซียว 
*พระสนม
** เจี๋ยอวี๋ สกุลสวี่
** ฮั่นกั๋วฟูเหริน สกุลอู่ ธิดาในหรงกั๋วฟูเหริน พี่สาวของจักรพรรดินีอู่
** เว่ยกั๋วฟูเหริน สกุลเฮ่อหลัน ธิดาในเว่ยกั๋วฟูเหริน หลานสาวของจักรพรรดินีอู่
* พระราชโอรส
** องค์ชายหลี่จง (李忠,643-665) 
** องค์ชายหลี่เสี้ยว (李孝,?-664)
** องค์ชายหลี่ส้างจิน (李上金,?-690)
** องค์ชายหลี่ซู่เจี๋ย (李素節,646-690)
** องค์ชายหลี่หง (李弘,652-675)
** องค์ชาย หลี่เสียน (李賢,653–684)
** องค์ชายหลี่เสี่ยน (李顯,656-710)
** องค์ชายหลี่ต้าน (李旦,662-716)
* พระธิดา
** องค์หญิงอันติ้ง
** องค์หญิงไท่ผิง

## อ้างอิง

## ข้อมูล
* *[[Old Book of Tang]]*, vols. 4, 5.
* *[[New Book of Tang]]*, vol. 3.
* 

เกาจง
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์
หมวดหมู่:บุคคลจากซีอาน
จักรพรรดิถังรุ่ยจง

**สมเด็จพระจักรพรรดิถังรุ่ยจง** (, ค.ศ. 662-716) พระนามเดิมว่า **หลี่ตั้น** () เป็นจักรพรรดิพระองค์ที่ 9 แห่งราชวงศ์ถัง เป็นโอรสพระองค์ที่ 8 ของ จักรพรรดิถังเกาจง และโอรสองค์ที่ 4 ของจักรพรรดินี อู่ เจ๋อเทียน พระองค์เป็นหุ่นเชิดในช่วงรัชสมัยแรกของพระองค์ เนื่องจากพระองค์ถูกควบคุมโดยพระราชมารดาของพระองค์ (จักรพรรดินี  อู่ เจ๋อเทียน)

## พระบรมวงศานุวงศ์
* พระราชบิดา
** จักรพรรดิถังเกาจง
* พระราชมารดา
** จักรพรรดินีอู่
* พระอัครมเหสี
** จักรพรรดินีซูหมิง สกุลเจิ้ง
** จักรพรรดินีหลิว (สถาปนาเมื่อ ค.ศ. 684 และถูกสังหารโดยบูเช็กเทียนเมื่อ ค.ศ. 693)
* พระมเหสีและพระสนม
** กุ้ยเฟย สกุลตู้ (ถูกสังหารโดยบูเช็กเทียนเมื่อ ค.ศ. 693) เป็นพระราชมารดาของจักรพรรดิถังเสวียนจง
** เต๋อเฟย สกุลโต้ง
** พระสนมหลิว
** พระสนมไช่
** พระสนมหวัง

## อ้างอิง

รุ่ยจง
หมวดหมู่:พระราชโอรสในสมเด็จพระจักรพรรดิ
หมวดหมู่:พระราชโอรสในสมเด็จพระจักรพรรดินีนาถ
จักรพรรดิถังซู่จง

**สมเด็จพระจักรพรรดิซู่จง** (, ค.ศ. 711-762) จักรพรรดิองค์ที่ 9 แห่งราชวงศ์ถัง มีพระนามเดิมว่าองค์ชายหลี่เฮิง (李亨) ประสูติเมื่อปี ค.ศ. 711 (พ.ศ. 1254)

จักรพรรดิถังซู่จง ขึ้นครองราชย์แทนจักรพรรดิถังเสวียนจง พระราชบิดาที่ถูกเหล่านายทหารและขุนนางข้าราชการโค่นราชบัลลังก์ ในรัชกาลนี้มีกบฏอันลู่ซัน และขันทีคนสำคัญคือหลี่ ฝู่กั๋ว งานราชกิจต่าง ๆ ต้องผ่านหลี่ ฝู่กั๋ว

ในปี ค.ศ. 762 (พ.ศ. 1305) หลี่ ฝู่กั๋วได้ปลงพระชนม์ฮองเฮาจางของถังซู่จง หลังจากนั้นได้ไม่นานถังซู่จงก็สวรรคตลงขณะพระชนม์ได้ 51 พรรษา หลังจากครองราชย์ได้ 18 ปี หลี่ ฝู่กั๋วได้ยกองค์รัชทายาทหลี่อวี่ขึ้นทรงราชย์เป็นจักรพรรดิถังไต้จง

## พระบรมวงศานุวงศ์
* พระราชบิดา
** จักรพรรดิถังเสวียนจง
* พระราชมารดา
** หยางไทเฮา
* พระมเหสี
** จางฮองเฮา
* พระสนม
** พระสนมอู่

ซู่จง
ถ
จักรพรรดิถังไต้จง

**สมเด็จพระจักรพรรดิถังไต้จง** (, ค.ศ. 11 พฤศจิกายน 726 - 10 มิถุนายน 779, พ.ศ. 1305-1322) จักรพรรดิองค์ที่ 10 แห่งราชวงศ์ถัง มีพระนามเดิมว่าองค์รัชทายาทหลี่อวี่ (李豫) ประสูติเมื่อปี ค.ศ. 726 (พ.ศ. 1269) จักรพรรดิถังไต้จงเป็นพระราชโอรสในจักรพรรดิถังซู่จง ทรงขึ้นครองราชย์ในปี ค.ศ. 762 (พ.ศ. 1305) เป็นจักรพรรดิที่อ่อนแอและไร้อำนาจ เพราะอำนาจทั้งหมดอยู่ในกำมือของขันทีหลี่ฝู่กั่ว จักรพรรดิถังไต้จงสวรรคตลงในปี ค.ศ. 779 (พ.ศ. 1322) ครองราชย์ได้ 17 ปี ขณะพระชนม์ได้ 53 พรรษา

ไต้จง
ถ
จักรพรรดิถังซีจง

**สมเด็จพระจักรพรรดิถังซีจง** (, ค.ศ. 873-887, พ.ศ. 1416-1430) เป็นจักรพรรดิแห่งราชวงศ์ถัง พระองค์ครองราชย์ตั้งแต่ปี ค.ศ. 873 ถึง ค.ศ. 888 พระองค์เป็นพระราชโอรสของ จักรพรรดิถังยี่จง และเป็นพระเชษฐาของ จักรพรรดิถังเจาจง. รัชสมัยของพระองค์ถูกรุกรานโดยกบฏชาวนาที่นำโดย หวัง เซี่ยนจื่อ และ หวง เฉา, และในที่สุดทั้งสองก็พ่ายแพ้, เมื่อสิ้นสุดรัชสมัยของจักรพรรดิซีจง, ราชวงศ์ถังแทบแตกสลายเป็นชิ้นเล็กชิ้นน้อยที่ปกครองโดยขุนศึกแต่ละคนยากที่จะฟื้นฟูกลับมา, กระทั่งล่มสลายในปี พ.ศ. 1450.

## ปูมหลัง
องค์ชายหลี่หยันประสูติเมื่อวันที่ 8 มิถุนายน, พ.ศ. 1405, ที่พระราชวังตะวันออกใน ฉางอัน ราชธานีของราชวงศ์ถัง, ฐานะพระราชโอรสองค์ที่ 5 ของ จักรพรรดิถังยี่จง. พระราชมารดาของพระองค์เป็นนางสนมของจักรพรรดิยี่จง พระสนมหวัง, ผู้มียศกุ้ยเฟย, ซึ่งเป็นยศสูงสุดของบรรดานางสนม. ในปี พ.ศ. 1408 องค์ชายหลี่หยันได้รับการสถาปนาเป็น Prince of Pu; ในเวลาเดียวกัน, พระเชษฐาของพระองค์ หลี่คัน (李侃) ได้รับการสถาปนาเป็น Prince of Ying. พระสนมหวังถึงแก่กรรมในปีถัดมา, ในปี พ.ศ. 1409.

## อ้างอิง

ซีจง
ถังซีจง, จักรพรรดิ
จักรพรรดิถังเจาจง

**สมเด็จพระจักรพรรดิถังเจาจง** (, ค.ศ. 888-904, พ.ศ. 1431-1447) เป็นจักรพรรดิองค์สุดท้ายของราชวงศ์ถัง พระองค์ครองราชย์ตั้งแต่ปี ค.ศ. 888 ถึง ค.ศ. 904 (แม้ว่าพระองค์จะถูกขันทีหลิว จี้ชู่ปลดออกในช่วงสั้น ๆ ในปี ค.ศ. 900 และกลับสู่ราชบัลลังก์ในปี ค.ศ. 901)

ตลอดรัชกาลของจักรพรรดิถังเจาจง อำนาจอยู่ในกำมือของจูเหวียนจง หรือจูเวิน ในปีที่ 15 ของรัชกาล ทั้งพระองค์และเสนาบดีชุยยิ่นขอกำลังจากจูเฉวียนจง ให้ปราบปรามขันที เมื่อปราบปรามกวาดล้างขันทีได้แล้วทำให้สิ้นสุดยุคขันทีครองเมือง แต่ในปีต่อมาถังเจาจงถูกสังหารโดยจูเฉวียนจง พร้อมกับเสนาบดีชุยยิ่น จูเฉวียนจงได้ตั้งโอรสชันษา 13 พรรษาของถังเจาจงขึ้นเป็นจักรพรรดิถังไอตี้

## อ้างอิง

เจาจง
จักรพรรดิถังไอ

**สมเด็จพระจักรพรรดิถังไอตี้** (, ค.ศ. 904-907, พ.ศ. 1447-1450) เป็นจักรพรรดิองค์สุดท้ายของ ราชวงศ์ถัง ของจีน พระองค์ครองราชย์เป็นจักรพรรดิหุ่นเชิด จากปี ค.ศ. 904 ถึงปี ค.ศ. 907 จักรพรรดิถังไอเป็นพระราชโอรสของ จักรพรรดิถังเจาจง พระองค์ถูกปลงพระชนม์โดย จู เวิน

## อ้างอิง

ไอ
ถังไอ, จักรพรรดิ
หวัง หมั่ง

**จักรพรรดิซินเกาจู่** พระนามเดิม **หวัง หมั่ง** หรือ **อองมัง** ตามสำเนียงฮกเกี้ยน (45&nbsp;ปีก่อน ค.ศ.6 ตุลาคม ค.ศ.23) พระนามรอง **จู้จฺวิน** เป็นจักรพรรดิองค์แรกและองค์เดียวแห่งราชวงศ์ซิน เป็นพระญาติทางฝ่ายไทเฮาของจักรพรรดิฮั่นเฉิง

ในรัชกาลจักรพรรดิฮั่นเฉิงนี้ ตระกูลหวังมีอำนาจอย่างมาก เมื่อหวังหมั่งเห็นราชวงศ์ฮั่นเริ่มอ่อนแอลงก็พยายามจะยึดอำนาจ แต่ล้มเหลวเพราะจักรพรรดิฮั่นเฉิงสวรรคตเสียก่อน จักรพรรดิฮั่นผิงจึงขึ้นครองราชย์แทน แต่บ้านเมืองก็ยิ่งอ่อนแอลงกว่าเก่า และอำนาจของสกุลหวังยิ่งมีมากขึ้น เมื่อจักรพรรดิฮั่นผิงสวรรคตลงในปี ค.ศ. 8 (พ.ศ. 551) หยูจื่ออิงพระญาติชันษา 1 พรรษาจึงขึ้นครองราชย์ ต่อมาหวังหมั่งเห็นเป็นโอกาสจึงปลดหยูจื่ออิงออกจากราชสมบัติ ทำให้ราชวงศ์ฮั่นตะวันตกล่มสลายลง

หวังหมั่งจึงสถาปนาตนเองขึ้นเป็น จักรพรรดิซินเกาจู่ จักรพรรดิองค์แรกและองค์เดียวแห่งราชวงศ์ซิน ในรัชกาลนี้ทรงปกครองอย่างเหี้ยมโหด เมื่อสวรรคตลงในปี ค.ศ. 24 (พ.ศ. 567) ราชวงศ์ซินก็ล่มสลายลง บ้านเมืองก็เกิดกลียุค หลิวซิ่วราชนิกูลในราชวงศ์ฮั่น รบได้ชัยชนะ และสถาปนาตนเองเป็นจักรพรรดิฮั่นกวังอู่ จักรพรรดิองค์แรกแห่งราชวงศ์ฮั่นตะวันออก

## หมายเหตุ

## อ้างอิง

### ข้อมูล

* *ฮั่นชู* (ตำราทั้งหมด) – Chinese Text Project
* *ฮั่นชู* 《漢書》 Chinese text with matching English vocabulary
**โฮ่วฮั่นชู* 《後漢書》 Chinese text with matching English vocabulary
* .
* .
* .

## อ่านเพิ่ม
* 

## แหล่งข้อมูลอื่น
* 

หมวดหมู่:จักรพรรดิราชวงศ์ซิน
หมวดหมู่:พระมหากษัตริย์ผู้ทรงก่อตั้ง
หมวดหมู่:ผู้สำเร็จราชการแทนพระองค์ในยุคราชวงศ์ฮั่น
หมวดหมู่:การประหารชีวิตภายหลังการตาย
หรูจึอิง

**หรูจึอิง** (; ค.ศ. 5 – ค.ศ. 25) แปลว่า **ราชกุมารอิง** (Infant Ying) เป็นพระเจ้าแผ่นดินจีนองค์สุดท้ายในราชวงศ์ฮั่นตะวันตก อยู่ในสมบัติตั้งแต่ ค.ศ. 6 ถึง ค.ศ. 9

เมื่อพระเจ้าฮั่นไอและฮั่นผิงสวรรคตโดยไร้ทายาท หวัง หมั่ง ข้าราชการผู้ใหญ่ จึงเลือกองค์ชายอิง เจ้านายอายุน้อยที่สุด ขึ้นสู่บัลลังก์ เพื่อที่ตนจะได้สำเร็จราชการต่อไป แต่ไม่ช้า หวัง หมั่ง ก็ถอดองค์ชายอิงจากสมบัติ แล้วประกาศตนเป็นพระเจ้าแผ่นดินองค์ใหม่ พร้อมล้มราชวงศ์ฮั่น แล้วตั้งราชวงศ์ซินขึ้นแทน หวัง หมั่ง จับองค์ชายอิงขังไว้จนกระทั่งราชวงศ์ซินถูกโค่นไปใน ค.ศ. 23 อันเป็นระยะเวลาที่องค์ชายอิงโตแล้ว องค์ชายจึงอ่านไม่ออก เขียนไม่ได้ และไม่มีความรู้ใด ๆ กลุ่มผู้ต้านราชวงศ์ซินอ้างว่า ก่อการเพื่อคืนบัลลังก์ให้แก่องค์ชายอิง แต่พอการสำเร็จแล้ว ก็จับองค์ชายฆ่าทิ้ง จึงมักถือกันว่า องค์ชายอิงเป็นผู้บริสุทธิ์ที่ตกเป็นเหยื่อแห่งการแย่งชิงอำนาจ

องค์ชายอิงยังไม่ได้ราชาภิเษก แต่มักเรียกกันว่า พระเจ้าหรูจึ (Emperor Ruzi) คำว่า "หรูจึ" ที่แปลว่า ราชกุมาร นั้น หวัง หมั่ง เฉลิมให้เมื่อคราวยกองค์ชายขึ้นสืบบัลลังก์

หมวดหมู่:จักรพรรดิราชวงศ์ฮั่นตะวันตก
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์จากทวีปเอเชีย
หมวดหมู่:บุคคลที่เสียชีวิตในปี พ.ศ. 568
จู เวิน

**จักรพรรดิไท่จู่แห่งโฮ่วเหลียง** (後梁太祖; 852–912) พระนามเดิมว่า **จู เฉฺวียนจง** (朱全忠) พระนามเมื่อแรกประสูติว่า **จู เวิน** (朱溫) ชื่อรองว่า **จูสาม** (朱三) และชื่ออื่นว่า **จู หฺวั่ง** (朱晃) เป็นขุนศึกจีนในราชวงศ์ถังซึ่งโค่นราชวงศ์ถังในปี 907 และสถาปนาราชวงศ์เหลียงยุคหลัง แล้วขึ้นเป็นจองักรพรรดิพระองค์แรก เป็นอันเริ่มสมัยห้าราชวงศ์สิบอาณาจักร

จู เวิน ทรงสามารถยึดครองจีนภาคกลางไว้ได้เกือบทั้งหมด และพยายามรวมแผ่นดินภาคเหนือ แผ่นดินส่วนที่เหลือจึงอยู่ในความครอบครองของอีกสี่ราชวงศ์ที่ตั้งขึ้นในโอกาสเดียวกัน จู เวิน ถูกจู โหย่วกุย (朱友珪) พระโอรสปลงพระชนม์ในปี 912 เพื่อชิงบัลลังก์ จู โหย่วกุย ก็ขึ้นเป็นจักรพรรดิพระองค์ถัดมา

## อ้างอิง

หมวดหมู่:จักรพรรดิจีนที่ถูกปลงพระชนม์
หมวดหมู่:ยุคห้าวงศ์สิบรัฐ
หมวดหมู่:จักรพรรดิจีน
หมวดหมู่:พระมหากษัตริย์ผู้ทรงก่อตั้ง
ยุทธการที่เขาเตงกุนสัน

**ยุทธการที่เขาเตงกุนสัน**เป็นการสู้รบระหว่างขุนศึกเล่าปี่กับโจโฉในเดือนกุมภาพันธ์ ค.ศ. 219 ในช่วงต้นของยุคสามก๊กในปรพวะติศาสตร์จีน ชัยชนะของเล่าปี่ในสงครามนี้เป็นหมุดหมายสำคัญในยุทธการที่ฮันต๋งและทำให้เขาสังหารผู้บัญชาการกองทัพวุยแฮหัวเอี๋ยนและภายหลังเข้ายึดฮันต๋งำด้

## การทัพ
ในเดือนธันวาคม ค.ศ. 217 เล่าปี่นำทัพไปโจมตีฮันต๋งที่โจโฉควบคุม ทัพของเขาพบกับการต่อต้านที่นำโดยแฮหัวเอี๋ยนที่ทางผ่านหยางผิง () การเผชิญหน้าดำเนินไปเป็นเวลาหนึ่งปีเศษ จนกระทั่งคืนหนึ่ง เล่าปี่จุดไฟเผารั้วหนามรอบค่ายของแฮหัวเอี๋ยนที่เชิงเขาเตงกุนสัน แฮหัวเอี๋ยนจึงส่งเตียวคับเพื่อป้องกันแนวตะวันออกของค่าย ในขณะที่ตัวเขาป้องกันทางใต้ ทัพหลักของเล่าปี่กดดันเตียวคับจนเอาชนะได้สำเร็จ แฮหัวเอี๋ยนจึงต้องส่งกองกำลังของตนเองส่วนหนึ่งไปช่วยเตียวคับ

หวดเจ้งเห็นว่าสถานการณ์เข้าข้างตนเองและเสนอให้โจมตีทัพวุย แม้ว่าทหารของแฮหัวเอี๋ยนมีประสบการณ์มากกว่า ฮองตงรวบรวมกำลังพลแล้วนำทัพบุกไปข้างหน้าพร้อมกับ "กลองที่สั่นสะเทือนถึงสวรรค์และเสียงตะโกนที่สั่นสะเทือนหุบเขา" พวกเขาบุกโจมตีกองกำลังของแฮหัวเอี๋ยน การต่อสู้กลายเป็นการรบที่ดุเดือด ทำให้แฮหัวเอี๋ยนและ Xiahou Rong บุตรชายของเขา เสียชีวิตในการรบพร้อมกับผู้อยู่ใต้บังคับบัญชาของเขา

## ในนิยาย ''สามก๊ก''

## แม่ทัพในสงครามครั้งนี้
ฝ่ายวุยก๊ก:
* แฮหัวเอี๋ยน
*กุยห้วย

ฝ่ายจ๊กก๊ก:
*ขงเบ้ง
* ฮองตง
*  จูล่ง
*หวดเจ้ง

## อ้างอิง

*ตันซิ่ว. *[[สามก๊กจี่]]*.
*ล่อกวนตง. *[[สามก๊ก]]*.
* .

หมวดหมู่:พ.ศ. 762
เตงกุนสัน
หมวดหมู่:ประวัติศาสตร์การทหารในมณฑลฉ่านซี
เจตนา

**เจตนา** /เจดตะนา/ หมายถึง ความตั้งใจ ความจงใจ หรือความมุ่งหมาย หรือหมายถึงกิริยาเช่นนั้นก็ได้ ในทางวิชาการมีรายละเอียดตามแต่สาขา โปรดดูตามนั้น

* นิติศาสตร์
** เจตนาทางแพ่ง
** เจตนาทางอาญา
สาวิณี ปะการะนัง

**สาวิณี ปะการะนัง** หรือ **เอ๋** อดีตนางสาวไทยคนที่ 22 ประจำปี พ.ศ. 2527 เป็นนางสาวไทยคนแรกในรอบ 11 ปี หลังจากงดเว้นการประกวดภายหลังเหตุการณ์ 14 ตุลา ตั้งแต่ พ.ศ. 2516 ถึง พ.ศ. 2526

สาวิณี ปะการะนัง เข้าร่วมประกวดนางสาวไทยซึ่งกลับมาจัดหลังจากงดจัดมา 12 ปีเธอได้รับตำแหน่งนางสาวไทยประจำปี พ.ศ. 2527 จากการประกวดที่เวทีกลางแจ้ง โรงแรมแกรนด์พาเลซ เมืองพัทยา จังหวัดชลบุรี และได้เป็นตัวแทนสาวไทยเข้าประกวดมิสยูนิเวิร์ส 1984 ที่ไมแอมี รัฐฟลอริดา สหรัฐ โดยเข้ารอบ 10 คนสุดท้าย และได้อันดับที่ 6

สาวิณี สมรสกับกัณฑ์เอนก ปัจฉิมสวัสดิ์ พี่ชายของกุลนัดดา ปัจฉิมสวัสดิ์ อดีตผู้ประกาศข่าวภาคภาษาอังกฤษ ของสถานีโทรทัศน์เนชั่นแชนแนล และพิธีกรรายการผู้หญิงถึงผู้หญิง ทางช่อง 3 และได้เป็นตัวแทนประเทศไทย เข้าประกวดมิสซิสเวิลด์ ประจำปี 1989 ที่ สหรัฐอเมริกา ได้รางวัลชุดประจำชาติยอดเยี่ยม และ รองอันดับ 1

สาวิณี มีบุตรกับนายกัณฑ์เอนก ปัจฉิมสวัสดิ์ จำนวน 3 คน หนึ่งในนั้นเป็นบุตรชาย คือ กัณฑ์พิทักษ์ ปัจฉิมสวัสดิ์ หรือ *หมูแฮม* ที่ขับรถยนต์พุ่งเข้าชนป้ายรถเมล์ จนมีผู้ได้รับบาดเจ็บและเสียชีวิต เมื่อปี พ.ศ. 2550 และจำคุกในวันที่ 18 กันยายน พ.ศ. 2558 เป็นเวลา 2 ปี 1 เดือนตามคำสั่งศาลฎีกา อีกหนึ่งคนคือ สิรินโสพิศ ปัจฉิมสวัสดิ์ 8 คนสุดท้าย เดอะสตาร์ ค้นฟ้าคว้าดาว ปี 9 ปัจจุบันหย่าขาดกันแล้ว

## ผลงานการแสดง
### ละครโทรทัศน์
* หัวใจนี้เพื่อเธอ ช่อง 9 (2535)
* ลูกหว้า ช่อง 7 (2542)
* สุภาพบุรุษลูกผู้ชาย ช่อง 7 (2546)

## อ้างอิง

หมวดหมู่:บุคคลจากกรุงเทพมหานคร‎‎
หมวดหมู่:นางสาวไทย
หมวดหมู่:นักแสดงหญิงชาวไทย
หมวดหมู่:นางงามไทย
โทเอฟูชิงิคอมเมดีซีรีส์

**โทเอฟูชิงิคอมเมดีซีรีส์** () เป็นชื่อกลุ่มละครโทรทัศน์ชุดโทกูซัตสึที่ผลิตโดยโทเอ ออกอากาศทางสถานีโทรทัศน์ฟุจิเทเลวิชัน โดยเนื้อหาหลักๆ นั้นจะเกี่ยวข้องกับสิ่งลึกลับต่างๆ ผลงานทั้งหมดเป็นประพันธ์โดย โชทาโร่ อิชิโนะโมะริ ออกอากาศตั้งแต่ ค.ศ. 1981 จนถึง ค.ศ. 1993

## ประวัติ
ผลงานภาพยนตร์ชุดนี้ทั้งหมดเป็นประพันธ์โดย โชทาโร่ อิชิโนะโมะริ โดยมีโทรุ ฮิรายามะ เป็นโปรดิวเซอร์หลัก และฝ่ายการแสดงแอคชั่นทำหน้าที่โดยกลุ่มโอโนะเคนยูได

ช่วงเวลาออกอากาศในขณะนั้นคือทุกเช้าวันอาทิตย์เวลา 9:00 น. - 9:30 น. ในอดีตชื่อซีรีส์เดิมมีชื่อว่า **โฮมคอเมดี้วาคุ** (ホームコメディー枠) จนกระทั่งซีรีส์ สาวน้อยมหัศจรรย์แห่งไนล์ โทโทเมส ได้ถูกเปลี่ยนชื่อว่า **โทเอฟุชิกิโทคุซัทสึซีรีส์** (東映不思議特撮シリーズ)

แรกเริ่มรูปแบบซ๊รีส์จะเกี่ยวกับหุ่นยนต์, สัตว์ประหลาด, สิ่งลึกลับจากอวกาศ เป็นหลัก แต่ในซีรีส์ที่ 7 - 8 เป็นซีรีส์เกี่ยวกับกลุ่มนักสืบเยวชน จนกระทั่งซีรีส์ที่ 9 ได้นำนักแสดงสาวไอดอลมาเป็นนักแสดงหลักจนสิ้นสุดผลงาน

ด้านเนื้อหาของซีรีส์นี้ จะทำในรูปแบบภาคเดียวไม่มีการต่อเนื่องถึงแม้ว่าจะเป็นซีรีส์ชุดเดียวกันก็ตามและไม่มีการเชื่อมโยงกับผลงานเรื่องอื่นๆ ยกเว้นไปไป และ อิปะเนมะที่มีเนื้อหาความเกี่ยวข้องเหมือนกัน

## รายชื่อชีรี่ส์
### ซีรีส์หุ่นยนต์และสัตว์ประหลาด

### ซีรีส์กลุ่มนักสืบ

### ซีรีส์นักสู้สาว

## อ้างอิง

## แหล่งข้อมูลอื่น

หมวดหมู่:โทกูซัตสึ
หมวดหมู่:โชตาโร อิชิโนโมริ
เทเลเท็กซ์

[thumb|หน้า[ซีแฟ็กซ์รายการฟุตบอลของอังกฤษในเดือนตุลาคม ค.ศ. 2009]]
**เทเลเท็กซ์** () คือหนังสือพิมพ์ที่ออกอากาศบนโทรทัศน์ในยุค 80 ซึ่งออกอากาศในหลายประเทศ (ส่วนใหญ่ในยุโรป) เทเลเท็กซ์มักจะมาก่อนหรือหลังภาพทดสอบออกอากาศ เทเลเท็กซ์ ประกอบไปด้วย ตารางออกอากาศ ข่าวสารและอื่น ๆ เทเลเท็กซ์ ออกอากาศในระบบสี แต่ไม่ละเอียดมาก

## ที่มาของเทเลเท็กซ์
เทเลเท็กซ์หรือหนังสือพิมพ์ทางโทรทัศน์เป็นการส่งข้อมูลและข่าวสารแบบหนึ่ง ซึ่งเกิดขึ้นก่อนวิวัฒนาการของอินเทอร์เน็ตจะพัฒนาขึ้น ประมาณปี ค.ศ.1970 ในประเทศอังกฤษ ซึ่งการส่งข้อมูลเทเลเท็กซ์จะส่งออกไปพร้อมกับการส่งคลื่นสัญญาณโทรทัศน์ ดังนั้นผู้รับชมโทรทัศน์สามารถรับชมได้ด้วยเครื่องรับที่มีวงจรถอดรหัสสัญญาณเทเลเท็กซ์หรืออาจจะใช้อุปกรณ์ถอดรหัสภายนอก เช่น ชุดควบคุมอุปกรณ์ (SET-TOP BOX) เป็นต้น

ระบบเทเลเท็กซ์มีลักษณะเสมือนหนังสือพิมพ์ที่ส่งผ่านสัญญาณโทรทัศน์ โดยข้อมูลทั้งหมดสามารถส่งทางเทเลเท็กซ์ได้ยกเว้นภาพที่มีความละเอียดสูง แต่มีข้อดีกว่าหนังสือพิมพ์คือ สามารถเปลี่ยนแปลงปรับปรุงให้ทันสมัยได้รวดเร็วจึงเหมาะสำหรับข่าวสารที่มีการเปลี่ยนแปลงรวดเร็วและจำเป็นต้องใช้ในการตัดสินใจด้านต่างๆ ทั้งในทางธุรกิจและชีวิตประจำวัน ตัวอย่างของข่าวสารที่ควรจะส่งทางเทเลเท็กซ์เช่น ข่าวสดการพยากรณ์อากาศ ข้อมูลตลาดหุ้น ข้อมูลอัตราแลกเปลี่ยนเงินสกุลต่างๆ ราคาสินค้า เวลาขึ้นลงของเที่ยวบิน ข้อมูลที่พักตามโรงแรม ประกาศที่สำคัญของทางราชการ ผลการเลือกตั้ง ประกาศผลสอบสถาบันการศึกษา ทดสอบความรู้ทั่วไป ข้อมูลสถิติที่น่าสนใจ เป็นต้น 

บริการเทเลเท็กซ์ได้รับความนิยมน้อยลงเมื่อมีระบบสื่อสารอื่นๆ ที่รวดเร็วและตอบสนองได้มากกว่าเข้ามา เช่น การส่งข่าวสารผ่านข้อความสั้น (SMS) ของโทรศัพท์เคลื่อนที่และเครือข่ายอินเทอร์เน็ตที่สามารถให้บริการข้อมูลและภาพในลักษณะสื่อผสม (Multimedia) ได้รวดเร็ว

## เทเลเท็กซ์ในประเทศไทย
ในประเทศไทยเคยออกอากาศเทเลเท็กซ์ตั้งแต่ปี พ.ศ. 2528 ถึงปี พ.ศ. 2551 ทางช่อง 3 และ 9 โดยในช่อง 3 ใช้ชื่อว่า *Infonet* และช่อง 9 ใช้ชื่อว่า *ข่าวเขียน* หรือ *ข่าวสารอิเล็กทรอนิกส์* โดยช่อง 3 ออกอากาศในช่วงระหว่างปี 2528-2551 และช่อง 9 ในปี 2535-2543

ใน พ.ศ. 2550 ยังไม่มีการกำหนดมาตรฐานการส่งเทเลเท็กซ์ในประเทศไทย แต่หากจะให้ระบบเทเลเท็กซ์สามารถแสดงตัวอักษรภาษาไทยได้ต้องมีการกำหนดมาตรฐานขึ้นมาใหม่เนื่องจากภาษาไทยมีลักษณะพิเศษไม่เหมือนภาษาอังกฤษเนื่องจากมีรายละเอียดหลายประการ ที่ต้องพิจารณาเช่น แต่ละจอจะให้มีกี่บรรทัด โดยการแปลงจากสามบรรทัดภาษาอังกฤษ ให้เป็นหนึ่งบรรทัดภาษาไทย เป็นต้น

## อ้างอิง
* http://www.thaitelecomkm.org/TTE/topic/attach/Teletext/index.php 

หมวดหมู่:เทคโนโลยีโทรทัศน์
รูปหลายเหลี่ยมมุมเท่า

thumb|รูปสี่เหลี่ยมมุมเท่า

**รูปหลายเหลี่ยมมุมเท่า**  () หมายถึงรูปหลายเหลี่ยมที่มีขนาดของมุมบนจุดยอดแต่ละจุดเท่ากัน

## คำจำกัดความ
หากความยาวของด้านของรูปหลายเหลี่ยมมีขนาดเท่ากันด้วย จะเรียกว่ารูปหลายเหลี่ยมปรกติ (regular polygon) เฉพาะรูปสามเหลี่ยมมุมเท่าเท่านั้นที่เป็นรูปสามเหลี่ยมด้านเท่าด้วยในเวลาเดียวกัน รูปสี่เหลี่ยมผืนผ้าซึ่งรวมไปถึงรูปสี่เหลี่ยมจัตุรัส เป็นรูปสี่เหลี่ยมมุมเท่าทุกรูป สำหรับรูป *n* เหลี่ยมมุมเท่า มุมแต่ละมุมจะมีขนาด 180° − 360°/n ซึ่งเป็น *ทฤษฎีบทรูปหลายเหลี่ยมมุมเท่า*

## ทฤษฎี
ทฤษฎีบทของวิเวียนนีมีความเกี่ยวข้องกับรูปหลายเหลี่ยมมุมเท่า ซึ่งสามารถใช้ได้กับรูปหลายเหลี่ยมด้านเท่าด้วย กล่าวไว้ดังนี้

## อ้างอิง
* Williams, R. *The Geometrical Foundation of Natural Structure: A Source Book of Design*. New York: Dover Publications, 1979. p.&nbsp;32

## แหล่งข้อมูลอื่น
* 
* A Property of Equiangular Polygons: What Is It About? a discussion of Viviani's theorem at Cut-the-knot.

มุมเท่า
เอมิลิโอ เฟร์นันเดซ

**เอมิลิโอ เฟร์นันเดซ โรโม** (; 26 มีนาคม ค.ศ. 1904 – 6 สิงหาคม ค.ศ. 1986) เป็นนักแสดงชาวเม็กซิโก ผู้เขียนบท และผู้กำกับในภาพยนตร์เม็กซิโก

หมวดหมู่:นักแสดงเม็กซิโก
หมวดหมู่:บุคคลจากรัฐโกอาวิลา
หมวดหมู่:ผู้กำกับภาพยนตร์ชาวเม็กซิโก
อุตสึเซมิ

thumb|ภาพประกอบตำนานเก็นจิบท ''อุตสึเซมิ''

**อุตสึเซมิ** () เป็นบทที่ 3 ของ ตำนานเก็นจิ ผลงานของ มุราซากิ ชิคิบุ ที่มีทั้งหมด 54 บท

## ที่มาของชื่อบท

อุตสึเซมิ (空蝉, Utsusemi) หมายถึง คราบที่จั่กจั่นลอกออกมา ในบทนี้ เก็นจิ พยายามติดตามเกี้ยวพาหมายจะได้ตัวแม่เลี้ยงสาวของคิอิ โนะ คามิ แต่นางกลับหลบเลี่ยงด้วยการหนีเขาไปโดยทิ้งไว้เพียงเสื้อคลุมบางเบา ซึ่งเปรียบดั่ง คราบของเรไร ที่ถูกทิ้งไว้

## ตัวละครหลักในบทอุตสึเซะมิ
* เก็นจิ : ยศ จูโจ (Chuujou พลโทราชองครักษ์) อายุ 17
* โคะงิมิ : น้องชายของอุสึเซะมิ อายุ 12-13 ปี
* อุสึเซะมิ : ภรรยาของอิโยะโนะสุเกะ แม่เลี้ยงของคิอิโนะคามิ
* โนะคิบะ โนะ โอกิ : น้องสาวของคิอิโนะคามิ
* หญิงรับใช้ชราของอุสึเซะมิ

## เรื่องย่อ

เก็นจิไม่อาจหักใจลืมอุตสึเซมิ เขาให้โคงิมิเป็นผู้นำทาง ลอบพาเข้าหานางอีกที่คฤหาสน์ของคิอิโนะคามิ คืนนั้นเป็นคืนในฤดูร้อนที่แสนอบอ้าว เก็นจิลอบผ่านประตูเข้าไปจนถึงหน้าฉากบังตาในห้องหอของอุสึเซะมิ เขาเห็นอุสึเซะมิกำลังเล่นโกะอยู่กับหญิงอีกคนหนึ่ง นางคือ โนะคิบะ โนะ โอกิ ย้องสาวของคิอิโนะคามิ และมีศักดิ์เป็นลูกเลี้ยงของอุสึเซะมิ ด้วยความร้อนของอากาศ หน้าต่างห้องถูกเปิดอ้ารับลม ผ้าม่านถูกเลิกขึ้นพาดกับราว เขาจึงมองเห็นพวกนางได้โดยไม่สิ่งกีดขวางสายตา อุสึเซะมิ เป็นหญิงสาวรูปร่างอรชรแบบบาง ใบหน้างามอย่างธรรมดาสามัญ ส่วนหญิงอีกนางนั้นมีร่างสูง

โนกิบะ โนะ โอกิ เล่นโกะกับอุสึเซะมิจนดึกดื่น เมื่อทุกคนเข้านอนแล้ว เก็นจิจึงลอบเข้าไปในห้อง อุสึเซะมิขณะที่นอนอยู่ นางได้กลิ่นหอมอันไม่คุ้นเคย นางจึงตื่นขึ้นและรีบหลบหนีออกไปจากห้องโดยทิ้งอาภรณ์บางเบาที่สวมสำหรับฤดูร้อนเอาไว้ เก็นจิกระหยิ่มใจเมื่อเห็นมีสตรีเพียงหนึ่งนางนอนหลับอยู่ ต่อมาเขาเดาออกว่าเกิดอะไรขึ้น จึงรู้สึกเหมือนถูกเยาะหยัน เขาแค้นเคืองอุสึเซะมินัก ทว่าหญิงที่นอนทอดร่างตรงหน้านั้นก็อ่อนเยาว์และมีเสน่ห์ในแบบของนางเอง ด้วยเหตุการณ์ชักพาไป เขาจึงมีความสัมพันธ์ชั่วข้ามคืนกับ โนคิบะ โนะ โอกิ แทนที่จะเป็นอุสึเซะมิ เก็นจิเก็บเอาเสื้อคลุมที่อุสึเซะมิทิ้งไว้กลับไปด้วย และเก็นจิยังคงใช้โคะงิมิให้ส่งเพลงยาวหานาง อย่างไรก็ตาม นางไม่เคยเขียนตอบโต้กับเขาอีก แม้ว่าจะขัดต่อหัวใจตัวเองก็ตาม

## อ้างอิง
 

 

หมวดหมู่:วรรณกรรมญี่ปุ่น
หมวดหมู่:นวนิยาย
หมวดหมู่:รายชื่อบทในตำนานเก็นจิ
รายชื่อผู้ครองตำแหน่งมิสแกรนด์ไทยแลนด์

รายชื่อผู้ครองตำแหน่ง**[[มิสแกรนด์ไทยแลนด์]]**และรองชนะเลิศตั้งแต่ พ.ศ. 2556 จนถึงปัจจุบัน ซึ่งรวมไปถึงผลงานในเวทีระดับนานาชาติของตัวแทนจากมิสแกรนด์ไทยแลนด์

ช่วงเวลาดังต่อไปนี้เป็นช่วงเวลาที่มิสแกรนด์ไทยแลนด์ได้ถือลิขสิทธิ์เวทีการประกวดนั้น ๆ

## ผู้ครองตำแหน่งมิสแกรนด์ไทยแลนด์

### เรียงลำดับจังหวัดของผู้ชนะ
เริ่มประกวดระดับจังหวัด ตั้งแต่ปี 2016 จึงไม่ได้นับรวม ปี 2013-2015

### จำนวนผู้ชนะเลิศแบ่งตามกลุ่มภาค
เริ่มประกวดระดับจังหวัด ตั้งแต่ปี 2016 จึงไม่ได้นับรวม ปี 2013-2015

### ทำเนียบมิสแกรนด์ไทยแลนด์

File:Saranrat Pueakpipat 02.png|thumb|center|**[[มิสแกรนด์ไทยแลนด์ 2025]]**ศรัณย์รัชต์ เผือกพิพัฒน์
ไฟล์:Malin Chara-anan 2024.png|**[[มิสแกรนด์ไทยแลนด์ 2024]]**มาลิน ชระอนันต์
File:Thaweeporn Phingchamrat.jpg|**[[มิสแกรนด์ไทยแลนด์ 2023|มิสแกรนด์ไทยแลนด์]]** **[[มิสแกรนด์ไทยแลนด์ 2023|2023]]**ทวีพร พริ้งจำรัส
ไฟล์:Engfa Waraha at "The Paradise of Thorns" gala premiere, 19 August 2024.png|**[[มิสแกรนด์ไทยแลนด์ 2022]]**อิงฟ้า วราหะ
ไฟล์:Indy Johnson.png|**[[มิสแกรนด์ไทยแลนด์ 2021]]**อินดี จอห์นสัน
ไฟล์:น้ำ พัชพร 05.png|**[[มิสแกรนด์ไทยแลนด์ 2020]]**พัชรพร จันทรประดิษฐ์
ไฟล์:Arayha Suparurk.png|**[[มิสแกรนด์ไทยแลนด์ 2019]]**อารยะ ศุภฤกษ์
ไฟล์:น้ำอ้อย ชนะพาล.png|**[[มิสแกรนด์ไทยแลนด์ 2018]]**น้ำอ้อย ชนะพาล
ไฟล์:Premika P. Pasinetti.png|**[[มิสแกรนด์ไทยแลนด์ 2017]]**ปาเมลา ปาสิเนตตี
ไฟล์:Supaporn Faye Malisorn.png|**[[มิสแกรนด์ไทยแลนด์ 2016]]**พีรญา มะลิซ้อน
ไฟล์:Rattikorn Kunsom.png|**[[มิสแกรนด์ไทยแลนด์ 2015]]**รัตติกร ขุนโสม
ไฟล์:ปรภัสสร วรสิรินดา.png|**[[มิสแกรนด์ไทยแลนด์ 2014]]**ปรภัสสร วรสิรินดา
ไฟล์:Yada Theppanom.png|**[[มิสแกรนด์ไทยแลนด์ 2013]]**ญาดา เทพนม


## รองชนะเลิศมิสแกรนด์ไทยแลนด์

; รองอันดับ 5

ตั้งแต่ปี 2022 การประกวดมิสแกรนด์ไทยแลนด์ ได้มอบรางวัลผู้เข้ารอบ 10/11 อันดับแรกเป็นรองชนะเลิศอันดับที่ 5

ตารางนี้แสดงรายชื่อผู้ได้รับรางวัลรองชนะเลิศอันดับ 5 เรียงตามปี

## ผลงานการประกวดระดับนานาชาติ
**สัญลักษณ์สี**

### มิสแกรนด์อินเตอร์เนชันแนล

### เดอะมิสโกลบ

### มิสอีโคอินเตอร์เนชันแนล
 

### เฟซออฟบิวตีอินเตอร์เนชันแนล
 
} 2026
|
|
|
|
|
|}

### มิสออราอินเตอร์เนชันแนล

### มิสเอเชียแปซิฟิกอินเตอร์เนชันแนล

### มิสทัวริซึมอินเตอร์เนชันแนล

#### มิสทัวริซึมควีนออฟเดอะเยียร์อินเตอร์เนชันแนล

เป็นตำแหน่งรองอันดับ 1 ของเวทีมิสทัวริซึมอินเตอร์เนชันแนล และแยกจัดประกวดในบางปี.

#### มิสทัวริซึมเมโทรโพลิตันอินเตอร์เนชันแนล

เป็นตำแหน่งรองอันดับ 2 ของเวทีมิสทัวริซึมอินเตอร์เนชันแนล และแยกจัดประกวดในบางปี.

#### มิสเซาท์อีสต์เอเชียทัวริซึมแอมบาสเดอร์

เป็นตำแหน่งรองอันดับ 6 ของเวทีมิสทัวริซึมอินเตอร์เนชันแนล และแยกจัดประกวดในบางปี ในอดีตตำแหน่งนี้ชื่อ "มิสเซาท์อีสเอเชีย" และในปี 2015 เปลี่ยนชื่อเป็น "มิสเซาท์อีสต์เอเชียทัวริซึมแอมบาสเดอร์"

#### มิสไชนิสเวิลด์

## ผลงานการประกวดระดับนานาชาติในอดีต
**สัญลักษณ์สี**
 
### มิสซูปราเนชันแนล

### มิสเอิร์ธ

### มิสอินเตอร์คอนติเนนตัล

### มิสยูไนเต็ดคอนติเนนท์

### มิสแลนด์สเคปส์อินเตอร์เนชันแนล

### ท็อปโมเดลออฟเดอะเวิลด์

## ดูเพิ่ม
* มิสแกรนด์ไทยแลนด์

## อ้างอิง

## แหล่งข้อมูลอื่น
* 
* 
* 
* 
* 
* 

หมวดหมู่:มิสแกรนด์ไทยแลนด์
*
ผู้ครองตำแหน่งมิสแกรนด์ไทยแลนด์
หมวดหมู่:ผู้เข้าประกวดมิสแกรนด์อินเตอร์เนชันแนล
|}
การสวดมนต์ของนักบุญสตีเฟน (ฟราอันเจลิโค)

**การสวดมนต์ของนักบุญสตีเฟน** (ภาษาอังกฤษ: **The Prayer of St. Stephen**) เป็นจิตรกรรมฝาผนังที่เขียนโดยฟราอันเจลิโคผู้เป็นจิตรกรสมัยสมัยเรอเนซองส์คนสำคัญชาวอิตาลี “การสวดมนต์ของนักบุญสตีเฟน” เป็นงานที่เขียนระหว่างปี ค.ศ. 1447 ถึงปี ค.ศ. 1450 ที่ปัจจุบันตั้งแสดงอยู่ที่ชาเปลนิคโคลิเนที่พิพิธภัณฑ์วาติกันในกรุงโรมในประเทศอิตาลี

## ดูเพิ่ม
* ฟราอันเจลิโค
* จิตรกรรมฝาผนัง
* นักบุญสตีเฟน

หมวดหมู่:จิตรกรรมในคริสต์ทศวรรษ 1440
หมวดหมู่:จิตรกรรมในคริสต์ทศวรรษ 1450
หมวดหมู่:ฟราอันเจลิโค
หมวดหมู่:จิตรกรรมฝาผนัง
หมวดหมู่:ศิลปะเกี่ยวกับนักบุญ
มาโกโตะ โคบายาชิ (ศิลปิน)

**มาโกโตะ โคบายาชิ** (; เกิด 13 พฤษภาคม ค.ศ. 1958 ที่เมืองนีงาตะ จังหวัดนีงาตะ) เป็นนักวาดการ์ตูนชาวญี่ปุ่น นอกเหนือจากการเป็นนักวาดการ์ตูนแล้ว เขายังเป็นนักถ่ายภาพ และนักทำโมเดลพลาสติก

โคบายาชิเขียนมังงะเรื่องแรกเมื่ออายุ 20 ปี ชื่อเรื่อง *Grapple Three Brothers* ได้รับรางวัลนักเขียนหน้าใหม่ยอดเยี่ยมของโชเน็นแม็กกาซีน และผลงานเรื่องถัดมา *ซันชิโร (1,2 no Sanshirou)* ได้รับรางวัลมังงะยอดเยี่ยมประจำปีของสำนักพิมพ์โคดันฉะ ใน ค.ศ. 1981 ผลงานที่มีชื่อเสียงที่สุดของเขา คือเรื่อง *[[ไมเคิล แมวจอมกวน]] (What's Michael?)* ได้รับรางวัลของสำนักพิมพ์โคดันฉะใน ค.ศ. 1986

## ผลงาน
* *Grapple Three Brothers* (1978)
* *1,2 no Sanshirou* - ซันชิโร (1979)
* *Judo Bu Monogatari* - ยูโด (1985)
* *I am Makkoi*
* *Club 9* (Miss Hello) (1992)  
* *Gaburin*
* *Chichonmanchi* (Hell of Love & Ecstasy) (1999)  เป็นการ์ตูนผู้ใหญ่
* *What's Michael?* - ไมเคิล แมวจอมกวน (1984)
* *1,2 no Sanshirou II* - ซันชิโร่คืนถิ่น (1997)
* *Kakuto Tanteidan* - ซันชิโร่นักสืบตะลุยดะ (2004)
* *Seki no Yatappe* (2009) 

## อ้างอิง

## แหล่งข้อมูลอื่น
* หนังสือการ์ตูน Makoto Kobayashi ที่มีการพิมพ์ในประเทศไทย

หมวดหมู่:นักวาดการ์ตูนญี่ปุ่น
หมวดหมู่:บุคคลจากนีงาตะ
มาโกโตะ โคบายาชิ

**มาโกโตะ โคบายาชิ** สามารถหมายถึง
* มาโกโตะ โคบายาชิ (นักวาดการ์ตูน) ผู้วาดไมเคิล แมวจอมกวน และซันชิโร่คืนถิ่น
* มาโกโตะ โคบายาชิ (นักฟิสิกส์) ผู้ได้รับรางวัลโนเบลสาขาฟิสิกส์ ประจำปี 2008
นักบุญลอว์เรนซ์รับของมีค่าจากพระสันตะปาปา

**นักบุญลอว์เรนซ์รับของมีค่าจากพระสันตะปาปา** (ภาษาอังกฤษ: **St. Lawrence Receiving the Treasures of the Church**) เป็นจิตรกรรมฝาผนังที่เขียนโดยฟราอันเจลิโคผู้เป็นจิตรกรสมัยเรอเนซองส์คนสำคัญชาวอิตาลี  “นักบุญลอว์เรนซ์รับของมีค่าจากพระสันตะปาปา” เป็นงานที่เขียนระหว่างปี ค.ศ. 1447 ถึงปี ค.ศ. 1450 ที่ปัจจุบันตั้งแสดงอยู่ที่ชาเปลนิคโคลิเนที่พิพิธภัณฑ์วาติกันในกรุงโรมในประเทศอิตาลี  

## ดูเพิ่ม
*ฟราอันเจลิโค
*จิตรกรรมฝาผนัง
*นักบุญลอว์เรนซ์

หมวดหมู่:จิตรกรรมในคริสต์ทศวรรษ 1440
หมวดหมู่:จิตรกรรมในคริสต์ทศวรรษ 1450
หมวดหมู่:ฟราอันเจลิโค
หมวดหมู่:จิตรกรรมฝาผนัง
หมวดหมู่:ศิลปะเกี่ยวกับนักบุญ
หมวดหมู่:จิตรกรรมสมัยฟื้นฟูศิลปวิทยา
หมวดหมู่:งานสะสมของพิพิธภัณฑ์วาติกัน
แอมะซอน (บริษัท)

**แอมะซอน.คอม** (Amazon.com - ) เป็นเว็บไซต์ในลักษณะการพาณิชย์อิเล็กทรอนิกส์ โดยมีสำนักงานใหญ่ตั้งอยู่ที่เมืองซีแอตเทิล ในรัฐวอชิงตันของสหรัฐอเมริกา แอมะซอน.คอมเป็นเว็บไซต์ขายของออนไลน์ที่ใหญ่ที่สุดในสหรัฐอเมริกา โดยมีขนาดใหญ่กว่าอันดับ 2 ซึ่งคือ สเตเปิลส์ ประมาณสามเท่าตัว

เจฟฟ์ เบซอสได้ทำการก่อตั้งแอมะซอนในปี พ.ศ. 2537 และเริ่มเปิดให้บริการออนไลน์ในปี พ.ศ. 2538 โดยเริ่มต้นจากการขายหนังสือออนไลน์ และขยายกิจการทั้งในด้าน วีเอสเอช ดีวีดี ซีดีเพลง ซอฟต์แวร์คอมพิวเตอร์ วิดีโอเกม เสื้อผ้า เฟอร์นิเจอร์ อาหาร ฯลฯ เว็บไซต์แอมะซอนเองยังมีเว็บไซต์ย่อยแยกออกมาสำหรับขายของในประเทศอื่นนอกเหนือจากสหรัฐอเมริกา ได้แก่ แคนาดา สหราชอาณาจักร เยอรมนี ฝรั่งเศส จีน และ ญี่ปุ่น ซึ่งนอกจากนี้ ประเทศนอกเหนือจากนี้ยังสามารถซื้อของผ่านแอมะซอน โดยการส่งสินค้าข้ามประเทศได้

## สินค้าและบริการ
* Amazon Fresh
* Amazon Prime
* Alexa
* Appstore
* Amazon Drive
* Echo
* แอมะซอนคินเดิล
* Fire tablets
* Fire TV
* Video
* Kindle Store
* Music
* Music Unlimited
* Amazon Digital Software & Video Games
* Amazon Studios
* AmazonWireless
* Amazon Academy

## อ้างอิง

## แหล่งข้อมูลอื่น
* เว็บไซต์แอมะซอน
* สหราชอาณาจักร แอมะซอน
* ประเทศเยอรมนี แอมะซอน
* ประเทศออสเตรีย แอมะซอน
* ประเทศฝรั่งเศส แอมะซอน
* บทความ แอมะซอน


หมวดหมู่:รัฐวอชิงตัน
หมวดหมู่:เว็บไซต์
หมวดหมู่:บริษัทของสหรัฐ
หมวดหมู่:บริษัทอเมริกันที่ก่อตั้งในปี พ.ศ. 2537
หมวดหมู่:บริษัทนานาชาติที่มีสำนักงานใหญ่อยู่ที่สหรัฐ
หมวดหมู่:ผู้ค้าปลีกออนไลน์
หมวดหมู่:บริษัทที่ตั้งอยู่ในซีแอตเทิล
แนวฉาก

right|thumb|แนวฉากสำหรับจุดบนพื้นผิวหาได้จากเส้นแนวฉากของระนาบสัมผัสที่สัมผัสพื้นผิวตรงจุดนั้น
thumb|right|ภาพแสดงแนวฉากทั้งสองค่าของโพลีกอน
**แนวฉาก** () ในทางเรขาคณิต หมายถึงวัตถุอย่างเช่นเส้นตรงหรือเวกเตอร์ที่ตั้งฉากกับวัตถุที่กำหนด ตัวอย่างเช่น กรณีสองมิติ **เส้นแนวฉาก** (Normal line) ของเส้นโค้ง คือเส้นตรงที่ตั้งฉากกับเส้นสัมผัสเส้นโค้ง ณ จุดนั้น กรณีสามมิติ **แนวฉากของพื้นผิว** (Surface normal) ที่จุด *P* คือเวกเตอร์ที่ตั้งฉากกับระนาบสัมผัสพื้นผิว ณ จุด *P* ซึ่งเรียกว่า **[[เวกเตอร์แนวฉาก]]**

ในคอมพิวเตอร์กราฟิกส์สามมิตินิยมใช้แนวฉากกำหนดมุมระหว่างทิศทางที่พื้นผิวหันไปทำกับทิศทางของต้นกำเนิดแสงเพื่อเพื่อคำนวณการสะท้อนในการให้แสงเงาแบบเรียบ หรือใช้กำหนดที่มุมแต่ละมุมของพื้นผิวโพลีกอน (แนวฉากจุดยอด) เพื่อใช้เกลี่ยแนวฉากของสองพื้นผิวที่ติดกันเข้าหากัน ทำให้พื้นผิวที่ทำมุมกันสามารถสะท้อนแสดงได้เหมือนกับเป็นพื้นผิวเรียบโค้ง (การให้แสงเงาแบบฟ็อง)

## การคำนวณหาแนวฉาก

การหาแนวฉากของโพลีกอน สามารถหาได้จากผลคูณไขว้ของเวกเตอร์ขอบสองด้านที่ไม่ขนานกันของโพลีกอน แนวฉากจะมีสองแนวซึ่งชี้ไปในทิศทางตรงข้ามกัน จึงอาจใช้กฎมือขวาร่วมกำหนดทิศทางที่แนวฉากหรือหน้าของโพลีกอนหันไป

ถ้าระนาบเกิดจากสมการ ax+by+cz=d เวกเตอร์  (a, b, c)  จะเป็นแนวฉากของระนาบ ถ้าพื้นผิว (ที่อาจไม่เรียบ) S ถูกพาราเมไทรซ์ในระบบพิกัดเชิงเส้นโค้ง **x** (*s*, *t*) โดยจำนวนจริง s และ t แนวฉากจะหาได้จากผลคูณไขว้ของอนุพันธ์บางส่วน

: {\partial \mathbf{x} \over \partial s}\times {\partial \mathbf{x} \over \partial t}

## การใช้งาน
### คอมพิวเตอร์กราฟิกส์สามมิติ

[right|thumb|300px|[สนามเวกเตอร์ของแนวฉากบนพื้นผิว]]
right|thumb|300px|แนวฉากจุดยอดกับการเปลี่ยนแปลงการสะท้อนของพื้นผิว ''' (a)''' แนวฉากจุดยอดชี้ไปทิศทางเดียวกับแนวฉากของพื้นผิว''' (b) '''แนวฉากจุดยอดชี้ไปในทิศทางเดียวกับแนวฉากจุดยอดของพื้นผิวข้างเคียง การสะท้อนแสงจึงต่อเนื่องเสมือนเป็นพื้นผิวเดียวกัน

ในงานคอมพิวเตอร์กราฟิกส์สามมิติ แนวฉากและกฎมือขวาใช้กำหนดว่าโพลีกอนจะหันไปในทิศทางใดและจะสะท้อนแสงอย่างไร ทั้งนี้แนวฉากจะถูกนำมาใช้ในการกำหนดการสะท้อนหรือหักเหแสงของพื้นผิว และอาจจะไม่ตั้งฉากกับพื้นผิวจริงก็ได้

* **แนวฉากจุดยอด** : 

### ทัศนศาสตร์เชิงเรขาคณิต
[right|thumb|300px|แนวฉากกับ[การสะท้อน (ฟิสิกส์)|การสะท้อน โดยมุมตกกระทบ (*θ<sub>i</sub>*) จะมีค่าเท่ากับมุมสะท้อน (*θ<sub>r</sub>*)]]
ใน ทัศนศาสตร์เชิงเรขาคณิต **แนวฉาก** คือเส้นที่ตั้งฉากกับพื้นผิว ของตัวกลางต่าง ๆ คำว่า normal ในที่นี้ใช้ในแง่ของคณิตศาสตร์ หมายถึงการตั้งฉาก โดยในการสะท้อนของแสง มุมตกกระทบ หมายถึงมุมระหว่างแนวฉากกับทิศทางที่แสงวิ่งเข้า ขณะที่ มุมสะท้อน คือมุมระหว่างแนวฉากกับทิศทางที่แสงสะท้อนออกไป

## ดูเพิ่ม
* นอร์มัลแมปปิง
* ซับดิวิชันเซอร์เฟซ

## อ้างอิง

หมวดหมู่:คอมพิวเตอร์กราฟิกส์สามมิติ
หมวดหมู่:พื้นผิว
อัมโบรโจ โลเรนเซตตี

**อัมโบรจิโอ ลอเร็นเซ็ตติ** (; ราว ค.ศ. 1290 - 9 มิถุนายน ค.ศ. 1348) เป็นจิตรกรสมัยกอธิคชาวอิตาลีของตระกูลการเขียนภาพแบบเซียนนา ของคริสต์ศตวรรษที่ 14 ที่มีความเชี่ยวชาญในการเขียนจิตรกรรมฝาผนัง

อัมโบรจิโอ ลอเร็นเซ็ตติเกิดราวปี ค.ศ. 1348 ในประเทศอิตาลี และเสียชีวิตด้วยกาฬโรคเช่นเดียวกับเปียโตร ลอเร็นเซ็ตตีพี่ชายที่เป็นจิตรกรเช่นกันเมื่อวันที่ 9 มิถุนายน ค.ศ. 1348 อัมโบรจิโอ ลอเร็นเซ็ตติเป็นหนึ่งในศิลปินที่มีชื่อเสียงที่จอร์โจ วาซารีลงบันทึกไว้ในหนังสือ “ชีวิตศิลปิน” อัมโบรจิโอมีผลงานระหว่างปี ค.ศ. 1348 ถึงปี ค.ศ. 1348 

อัมโบรจิโอแสดงถึงอิทธิพลของซิโมเน มาร์ตินิแต่เป็นงานที่เป็นธรรมชาติมากกว่า งานชิ้นแรกๆ ที่สุดเท่าที่ทราบคืองานเขียน “พระแม่มารีและพระบุตร” (ค.ศ. 1319, พิพิธภัณฑ์ไดโอเซซาโน, ซานคาชิอาโน) หลักฐานเกี่ยวกับอัมโบรจิโอถูกบันทึกไว้ที่ฟลอเร็นซ์จนปี ค.ศ. 1321 แต่ก็กลับมาอีกหลังจากที่ไปทำงานที่เซียนนาเป็นเวลาหลายปี

จิตรกรรมฝาผนังบนผนังใน “ศาลาแห่งเก้า” (Sala dei Nove) และ  “ศาลาแห่งความสันติสุข” (Sala della Pace) ในศาลาว่าการเมืองเซียนาเป็นผลงานชิ้นเอกของยุคเรอเนสซองซ์ตอนต้นที่มิใช่งานที่เกี่ยวกับคริสต์ศาสนา  “เก้า” เป็นคณาธิปไตยของสมาคมช่างและผู้มีผลประโยชน์ทางการเงินเก้าสมาคมที่ปกครองสาธารณรัฐเซียนนาในขณะนั้น ผนังสามด้านเป็นภาพเขียนของการประชุมที่เป็นอุปมานิทัศน์ของคุณธรรมใน “อุปมานิทัศน์ของรัฐบาลที่ดี” (Allegory of Good Government)http://www.shu.ac.uk/emls/01-2/l_full.jpg  บนผนังอีกสองด้านอัมโบรจิโอเขียนภาพปริทัศน์ของ “ผลของการมีรัฐบาลที่ดีต่อบ้านเมือง” (Effects of Good Government on Town and Country) และภาพ “อุปมานิทัศน์ของรัฐบาลที่ไม่ดี” (Allegory of Bad Government) และภาพคู่กัน “ผลของการมีรัฐบาลที่ไม่ดีต่อบ้านเมือง” (Effects of Bad Government on Town and Country) ภาพผลของรัฐบาลที่ดีอยู่ในสภาพที่ดีกว่า ทำให้เป็นภาพที่แสดงสารานุกรมของชีวิตอันสงบสุขของชาวเมืองในยุคกลางและทิวทัศน์ชนบท 

หลักฐานแรกของนาฬิกาทรายนาฬิกาทรายจะพบได้ในภาพเขียนนี้

## อ้างอิง

## ดูเพิ่ม
* ศิลปะยุคกอธิค
* ศิลปะยุคเรอเนซองส์
* จิตรกรรมฝาผนัง

## แหล่งข้อมูลอื่น

* ชีวประวัติของอัมโบรจิโอ ลอเร็นเซ็ตติ ที่พิพิธภัณฑ์ศิลปะเว็บ
* ภาพเขียนของอัมโบรจิโอ ลอเร็นเซ็ตติ ที่พิพิธภัณฑ์ศิลปะเว็บ
* อัมโบรจิโอ ลอเร็นเซ็ตติที่ Panopticon Virtual Art Gallery 

## สมุดภาพ


ไฟล์:Maria.lactans.Lorenzetti.Ambrogio.jpg|“พระแม่มารีให้นม” ค.ศ. 1335
ไฟล์:Ambrogio Lorenzetti 024.jpg|“พระแม่มารีและพระบุตรกับนักบุญ” (Maestà)ราว ค.ศ. 1330พาลัซโซคอมมูนาเลมาสซา มาริตติมาประเทศอิตาลี
ไฟล์:Ambrogio Lorenzetti Allegory of Good Govt right.jpg|“อุปมานิทัศน์ของรัฐบาลที่ดี” ราว ค.ศ. 1328
ไฟล์:Ambrogio Lorenzetti 002.jpg|“อุปมานิทัศน์ของรัฐบาลที่ดี” 
ไฟล์:Ambrogio Lorenzetti 004.jpg|“อุปมานิทัศน์ของรัฐบาลที่ดี” (รายละเอียด)



หมวดหมู่:บุคคลที่เกิดในปี พ.ศ. 1833
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 14
หมวดหมู่:จิตรกรสมัยกอทิก
หมวดหมู่:บุคคลจากแคว้นตอสคานา
วงศ์ปลาสร้อยน้ำผึ้ง

**วงศ์ปลาสร้อยน้ำผึ้ง** เป็นวงศ์ปลาน้ำจืดวงศ์หนึ่ง ใช้ชื่อว่า Gyrinocheilidae เป็นวงศ์ปลาที่พบในภูมิภาคเอเชียตะวันออกเฉียงใต้ เป็นปลาที่มีรูปร่างเรียวทรงกระบอก แบนข้างเล็กน้อย ส่วนหัวค่อนข้างใหญ่ ตาเล็ก ปากอยู่ด้านล่างของจะงอยปาก ไม่มีฟันในลำคอ ไม่มีหนวด  ครีบอกและครีบท้องอยู่ในแนวเดียวกับสันท้อง และมีลักษณะสำคัญ คือมีช่องเล็ก ๆ อยู่ด้านบนสุดของช่องเหงือก ริมฝีปาก มีลักษณะเป็นแผ่นดูดรูปกลมใช้ดูดกินตะไคร่น้ำตามพื้นหิน และ ทราย แล้วหายใจโดยใช้น้ำผ่านเข้าช่องเปิดด้านบนฝาปิดเหงือก แล้วออกมาทางด้านข้าง แทนที่จะใช้ปากสูบน้ำเข้าอย่างปลาทั่ว ๆ ไป และมีถุงลมขนาดเล็ก

เดิมที นักมีนวิทยาได้เคยจัดปลาในวงศ์นี้ให้อยู่วงศ์เดียวกันกับวงศ์ปลาตะเพียน (Cyprinidae) มาก่อน  ปลาที่พบในวงศ์นี้มีด้วยกันทั้งหมด 3 ชนิด และมีเพียงสกุลเดียว สำหรับในประเทศไทยพบ 2 ชนิด คือ ปลาสร้อยน้ำผึ้ง (*Gyrinocheilus aymonieri*) และ ปลามูด (*G. pennocki*) พบได้ทั่วไปตามที่ราบลุ่มแม่น้ำ หรือแม้แต่ตามลำธารน้ำตก มีความสำคัญคือ เป็นปลาสวยงามที่นิยมเลี้ยงเพื่อทำความสะอาดตู้ เพราะความที่มีปากเป็นลักษณะดูดใช้สำหรับกินตะไคร่น้ำหรือเศษอาหารที่ปลาอื่นกินเหลือได้  ในอดีต แถบจังหวัดลุ่มแม่น้ำแม่กลองเช่น จังหวัดกาญจนบุรี, จังหวัดราชบุรี และจังหวัดเพชรบุรี ปลาในวงศ์นี้สามารถนำมาหมักทำน้ำปลาที่มีรสชาติดีได้ ในชื่อ "น้ำปลาสร้อยน้ำผึ้ง"

ชื่อสามัญทั่วไปในภาษาไทยเรียกปลาวงศ์นี้โดยรวมกันว่า "สร้อยน้ำผึ้ง", "น้ำผึ้ง" หรือ "มูด" หรือ "ยาลู่" หรือ "ปากใต้" ส่วนชื่อในภาษาอังกฤษเรียกว่า "Chinese algae eater"

## อ้างอิง

## แหล่งข้อมูลอื่น
* Family Gyrinocheilidae - Algae eaters 

หมวดหมู่:ปลาแบ่งตามวงศ์
หมวดหมู่:อันดับปลาตะเพียน
หมวดหมู่:วงศ์ปลาสร้อยน้ำผึ้ง
สมหมาย ฮุนตระกูล

**สมหมาย ฮุนตระกูล** (15 พฤษภาคม พ.ศ. 2461 - 30 มิถุนายน พ.ศ. 2536) อดีตรัฐมนตรีว่าการกระทรวงการคลัง อดีตกรรมการผู้จัดการบริษัท ปูนซีเมนต์ไทย  อดีตกรรมการผู้จัดการใหญ่ธนาคารไทยพาณิชย์ และอดีตผู้ว่าการการไฟฟ้ายันฮี และอดีตกรรมการสำนักงานทรัพย์สินส่วนพระมหากษัตริย์ ตั้งแต่ พ.ศ. 2531 จนกระทั่งถึงแก่อสัญกรรมเมื่อวันที่ 30 มิถุนายน พ.ศ. 2536 อายุ 75 ปี

## ประวัติ

นายสมหมาย ฮุนตระกูล เกิดที่บ้านถนนสี่พระยา เขตบางรัก เป็นบุตรของนายโกศล และนางน้อม ฮุนตระกูล เป็นบุตรคนที่ 6 ในพี่น้อง 9 คน  เมื่อจบชั้นมัธยมแล้วได้มีความคิดที่จะไปศึกษาต่อต่างประเทศ เนื่องจากญาติพี่น้องทั้งพี่ชายสองคน และอาๆ ต่างเป็นนักเรียนจากประเทศอังกฤษทั้งสิ้น แต่เนื่องจากขณะนั้นเกิดเศรษฐกิจตกต่ำ จึงได้ตัดสินใจไปศึกษาต่อที่ประเทศญี่ปุ่น เพราะมีค่าใช้จ่ายถูกกว่า โดยตั้งใจจะไปเรียนโรงเรียนนายร้อยทหารบก เพื่อกลับมารับราชการทหาร โดยเดินทางไปประเทศญี่ปุ่นโดยอาศัยไปกับเรือสินค้า และไปพักอาศัยอยู่กับครอบครัวชาวญี่ปุ่น และตัดสินใจเปลี่ยนไปเรียนวิชาเศรษฐศาสตร์ 

นายสมหมาย ฮุนตระกูล สมรสกับคุณหญิงสมศรี ฮุนตระกูล (สกุลเดิม เปรมะบุตร) บุตรีหลวงสุภากรกิตย์ และนางหงษ์ สุภากรกิตย์ เมื่อ พ.ศ. 2487 มีบุตรธิดา 4 คน คือ
* บัณฑิตย์ ฮุนตระกูล 
* ศศิณี ฮุนตระกูล 
* แพทย์หญิงภัทนี ฮุนตระกูล 
* สมภพ ฮุนตระกูล

## การศึกษา
* ชั้นมัธยมแปด โรงเรียนอัสสัมชัญ (อสช 7327)
* Bachelor of Economics, มหาวิทยาลัยเคโอ กรุงโตเกียว ประเทศญี่ปุ่น
* Master of Economics,มหาวิทยาลัยเคโอ กรุงโตเกียว ประเทศญี่ปุ่น

## การทำงาน

* พ.ศ. 2485 - ฝึกงานที่ธนาคารแห่งประเทศญี่ปุ่น (Bank of Japan)
* พ.ศ. 2486 - เริ่มทำงานครั้งแรกที่ธนาคารแห่งประเทศไทย 
* พ.ศ. 2498 - ผู้อำนวยการฝ่ายธนาคารภายในประเทศ ธนาคารแห่งประเทศไทย 
* พ.ศ. 2516 - ผู้ว่าการการไฟฟ้ายันฮี
* พ.ศ. 2516 - ผู้จัดการทั่วไปบรรษัทเงินทุนอุตสาหกรรมแห่งประเทศไทย 
* พ.ศ. 2517 - กรรมการและผู้จัดการใหญ่ธนาคารไทยพาณิชย์ 
* พ.ศ. 2517 - รัฐมนตรีช่วยว่าการทรวงการคลัง (สมัยที่ 1) ระหว่าง 30 พฤษภาคม พ.ศ. 2517 - 20 กุมภาพันธ์ พ.ศ. 2518
* พ.ศ. 2518 - กรรมการผู้จัดการบริษัท ปูนซีเมนต์ไทย
* พ.ศ. 2519 - ประธานกรรมการธนาคารทหารไทย
* พ.ศ. 2523 - รัฐมนตรีว่าการกระทรวงการคลัง ในรัฐบาลพลเอกเกรียงศักดิ์ ชมะนันทน์
* พ.ศ. 2523 - รัฐมนตรีว่าการกระทรวงการคลัง (ระหว่าง พ.ศ. 2523 ถึง 2529 ตลอดอายุรัฐบาลพลเอก เปรม ติณสูลานนท์) 
* พ.ศ. 2531 - กรรมการสำนักงานทรัพย์สินส่วนพระมหากษัตริย์

ผลงานที่สำคัญที่สุด คือการลดค่าเงินบาท เมื่อเดือนพฤศจิกายน พ.ศ. 2527 ถึง 14.8% จาก 23 บาท เป็น 27 บาท ต่อดอลลาร์สหรัฐ

## เครื่องราชอิสริยาภรณ์
 ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่าง ๆ ดังนี้
### เครื่องราชอิสริยาภรณ์ไทย

### เครื่องราชอิสริยาภรณ์ต่างประเทศ
* : 
** พ.ศ. 2524 – 80px เครื่องราชอิสริยาภรณ์มงคลรัตน์ ชั้นที่ 1

## อ้างอิง

* 

หมวดหมู่:นักการธนาคารชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงการคลังไทย
หมวดหมู่:นักเศรษฐศาสตร์ชาวไทย
หมวดหมู่:บุคคลจากโรงเรียนอัสสัมชัญ
หมวดหมู่:ศิษย์เก่าจากมหาวิทยาลัยเคโอ
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากเขตบางรัก